8. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. ΓΕΑ/4100/2 ΕΠΙΘ/Υ. 430619 της 9/15 Δεκ. 1964 (ΦΕΚ Β΄ 624) Περί ανασυγκροτήσεως Επιτροπής Ελέγχου και παραλαβής υλικού προμηθευομένου δια των Υ.Κ.Π., Κ.Ε.Π. και Επιτροπής Προμηθειών Γ.Ε.Α. Έχοντες υπ’ όψει: α)Τας διατάξεις του Ν.Δ. 3095/1954 «περί οργανώσεως και λειτουργίας της Υπηρεσίας Κρατικών Προμηθειών και της Επιτροπής Κρατικών Προμηθειών». β)Την υπ’ αριθ. 408417/12.2.1953 απόφασιν του Υπουργού Οικονομικών. γ)Την υπ’ αριθ. 100073/4.5.1954 κοινήν απόφασιν των Υπουργών Οικονομικών και Εθν. Αμύνης. δ)Την υπ’ αριθ. 50705/1954 κοινήν απόφασιν των επί των Οικονομικών και Εθνικής Αμύνης Υπουργών «περί συγκροτήσεως και αρμοδιοτήτων Επιτροπών Διαιτησίας και παραλαβών της Υπηρεσίας Κρατικών Προμηθειών και αρμοδιοτήτων Υπηρεσίας Ελέγχου Επιτροπών Παραλαβής». Σελ. 626(α) 275-044 36.Ζ.ζ.8 Αεροπορικά Έργα και Προμήθειες ε)Τας διατάξεις του από 12.9.1930 Π.Δ/τος «περί τρόπου ενεργείας Προμηθειών κλπ. Αεροπορικής Υπηρεσίας» και του από 14.3.1934 ομοίου «περί διαχειρίσεως και διαθέσεως υλικού Αεροπορίας». ς)Τας διατάξεις του άρθρ 9 του Ν.Δ. 4352/1964 «περί διατάξεων αφορωσών τους Δημοσίους υπαλλήλους ως και περί καταργήσεως Συμβουλίων, Επιτροπών των Δημοσίων Υπηρεσιών κλπ.». ζ)Την υπ’ αριθ. Υ.ΕΘ.Α./Γ.Ε.Α./4100/2/ΕΠΙΘ/ 202316/14.10.59 απόφασιν Υ.ΕΘ.Α./Γ.Ε.Α. «περί Επιτροπής παραλαβών υλικού προμηθευομένου δια των Υ.Κ.Π., Κ.Ε.Π. και Επιτροπής Προμηθειών Γ.Ε.Α.». η)Τας διατάξεις του άρθρ. 22 του Ν.Δ. 4373/1964 «περί διαρρυθμίσεως του φόρου καταναλώσεως καπνού και άλλων τινών διατάξεων», αποφασίζομεν: α)Καταργούμεν την εν τω υπ’ αριθ. (ς) σκεπτικώ της παρούσης αναφερομένην απόφασιν Υ.ΕΘ.Α./ Γ.Ε.Α. β)Ανασυγκροτούμεν την Επιτροπήν παραλαβών υλικού προμηθευομένου εκ του Εμπορίου μέσω της Υ.Κ.Π., Κ.Ε.Π. και Επιτροπής Προμηθειών Γ.Ε.Α. και καθορίζομεν ότι αύτη θα καλήται του λοιπού συμφώνως προς τα εν τοις άρθρ. 14 και 15 του από 12.9.30 Π.Δ/τος «περί τρόπου ενεργείας Προμηθειών Α.Υ. κλπ.», καθοριζόμενα. «Επιτροπή Ελέγχου και παραλαβής Προμηθειών» «Ε.Β.Α.» Αύτη υπάγεται απ’ ευθείας εις Γ.Ε.Α. (Δ΄ Κλάδον) και λειτουργεί κατά τας διατάξεις του Ν.Δ. 3095/54 της υπ’ αριθ. 50705/54 κοινής αποφάσεως των επί των Οικονομικών και Εθν. Αμύνης Υπουργών και του από 12.9.30 Π.Δ/τος ως ετροποποιήθη και συνεπληρώθη μεταγενεστέρως, τυγχάνει δε ανεξάρτητος της υπό του άρθρ. 59 του από 14.3.34 Π.Δ/τος προβλεπομένης Επιτροπής Παραλαβών και Αποστολών. Βάσει των ανωτέρω η Επιτροπή Ελέγχου και Παραλαβής Προμηθειών Ε.Β.Α. συντιθεμένη δια διαταγών ημών θα κατευθύνηται εις το έργον της υπό του Γ.Ε.Α./Δ΄, και θα ελέγχηται ως προς την εκτέλεσιν υπό τούτου γενικώς ως και υπό της Υπηρεσίας Ελέγχου και Παρακολουθήσεως Επιτροπών Παραλαβών της Υ.Κ.Π. δια τας μέσω της Υπηρεσίας ταύτης ενεργουμένας προμηθείας υπαγομένη άμα και διοικητικώς απ’ ευθείας εις Γ.Ε.Α./Δ΄ ασχέτως της έδρας εν η ετάχθη. Ο Πρόεδρος και τα εκ στρατιωτικών και ιδιωτών της Ε.Β.Α. μέλη αυτής θα αποσπώνται δια μισθοδοσίαν και διοικητικήν μέριμναν εις 127 ΣΑΒ ή εις τας εξ ων προέρχονται Μονάδας ή Υπηρεσίας της Ε.Β.Α. δύνανται δε παραλλήλως να εκτελώσι και τα κύρια καθήκοντά των παρά τη Μονάδι ή Υπηρεσία εξ ης διετέθησαν, εφ’ όσον ορίζεται τούτο εκάστοτε δια διαταγής του Γ.Ε.Α., πλην του Προέδρου όστις απαλλάσσεται ετέρων καθηκόντων. Ισχύς της παρούσης από της δημοσιεύσεώς της εις την Εφημερίδα της Κυβερνήσεως. 